衛卿叔自青暘寄詩一卷以飲酒果核殽味烹茶齋戒清修傷時等爲題皆紀一時之事凡十七首爲報  其六
作者：葛立方
朝代：宋

paragraphs: 金杯製宅初奠方，夏木陰陰囀鸝黄。
紫絲步障百里長，魚軒象服池閣凉。
笙歌嘈雜聞未嘗，何止一曲杜韋娘。
珠屨玳簪迎送忙，羅幃綉幕圍風香。
須臾料理龍陽鄉，木奴千頭可充腸。